100 Sällskapets 100-årsdag. 1. XI. 1921. 



kirjojemme toimituksissa. Alinomaanhan virtailee teiltä sieltä maa- 

 seudulta tänne keskustaan luonnonesineitä, tiedonantoja, kirjoituksia, 

 jopa laajoja julkaisujakin, jotka osoittavat, miten uurasta työtä te 

 siellä olette tehneet. — Ovatpa monet maailmanmainetta saavuttaneet 

 teokset maaseudulta käsin lähteneet. Ei tarvitse tämän todistamiseksi 

 muuta kuin viitata esim. Karstenin ja Hirnin teoksiin. Ja maaseutu- 

 jäsenenhän kokoonpanema on myöskin valtavin julkaisu. mikä seu- 

 ramme »Actoissa» koskaan on ilmestynyt: Hjeltin »Conspectus florae 

 fennicae». — Ja te kaikki muut. Paljon ja arvokasta olette te sieltä 

 maalta käsin kantaneet yhteiseen kekoomme, suuri on se osuus, mikä 

 teillä on ollut Suomen faunan ja flooran selvittelemisessä. 



Teidän joukossanne övat mitä erilaisimmat ammatit ja toimialat 

 edustettuna: teidän joukossanne on opettajia, on lääkäreitä, on met- 

 sänhoitajia, insinöörejä, liikemiehiä, asemapäälliköitä j. n. e.; mutta 

 kaikkia teitä yhdistää sama palava rakkaus isänmaamme luontoon, 

 rakkaus joka kaikki esteet, kaikki vaikeudet voittaa. 



Ja vaikka teiltä siellä maaseudulla paljon puuttuu, — onhan teillä 

 sittenkin jotakin, jota meillä pääkaupunkilaisilla ei ole ainakaan sa- 

 massa määrässä kuin teillä. Teillä on luonanne, väl i ttö mässa lähei- 

 syydessänne luonnonystävän paras innostaja, paras opettaja: luonto 

 itse. Se kannustaa teitä työhön, se antaa teille voimia, se antaa elä- 

 mällenne sisällystä. 



Ja ehkä juuri tämä luonnon läheisyys on vaikuttanut sen, etta 

 eläin- ja kasvitieteen alalla — niin luulen — sittenkin enemmän kuin 

 useimpien muitten tieteitten aloilla, maaseutulaiset övat olleet suora- 

 naisesti tavalla tai toisella mukana tieteellisessä työssä. 



Mutta teidän työnne merkitys ei ole arvioitava yksin sen perus- 

 teella, mitä te sieltä käsin lähetätte tänne pääkaupungin suuriin mu- 

 seoihin ja julkaisusarjoihin. Te olette omilla paikkakunnillanne luon- 

 nontieteellisten harrastusten ylläpitäjiä ja vaalijoita. Monet teistä 

 övat luoneet kotipaikkakunnillanne kunnioitettavia yksityiskokoelmia 

 ja koulukokoelmia, jopa olette olleet mukana pystyttämässä kokonai- 

 sen maakuntamuseonkin, sellaisen kuin Kuopion museo. Näiden 

 kaikkien merkitys ei ole vähäiseksi arvosteltava. Sillä ensiksi ne pal- 

 velevat tiedettä olemalla apuna faunamme ja flooramme selvittelyssä; 

 ja toiseksi niillä on suuri tehtävä tulevien luonnontutkijoiden kasvatta- 

 misessa. Tieteellisten lisävoimien hankkijoina on varsinkin niillä 

 teistä, jotka opettajina toimitte, tärkeä työ suoritettavana. Opasta- 

 malla ja innostamalla oppilaitanne teillä usein on tässä suhteessa aivan 

 ratkaiseva merkitys. Sillä tunnettuahan on, etta useimmat ne henki- 

 löt, jotka enimmin övat edistäneet kasvistomme ja eläimistömme tun- 

 temista, övat jo varhain, koulupoikina, joutuneet luonnon lumoihin. 

 Teidän jalona tehtävänänne on siis kasvattaa ja lähettää tänne yli- 

 opistoomme jo valmiita luonnontutkija-alkuja. 



